Page:Gospel of Saint John in West-Saxon.djvu/50

6 him wunodon on ðām dæge; hit was þā sēo tēoðe tīd.

40. Andreas, Simones brōþur Petres, was ōþer of þām twām, þā gehȳrdon æt Iohanne, and him fyligdon.

41. Ðēs gemētte ǣrost Simonem his brōðor, and cwæð tō him, Wē gemētton Messīam, þæt is gereht Crīst.

42. And hig lǣddon hine tō þām Hǣlende. Đā behēold sē Hǣlend hyne, and cwæþ, Þū eart Simon Ionan sunu; þu bist genemned Cephas, þæt is gereht, Petrus.

43. On mergen hē wolde faran on Galilea, and hē gemētte Philippus; and sē Hǣlend cwæð tō him, Fylig mē.

44. Sōþlīce Philippus was fram Bethzaida, Andreas ceastre and Petres.

45. Philippus gemētte Nathanael, and cwæþ tō him, Wē gemētton ðone Hǣlend, Iosepes sunu of Nazareth, þone wrāt Moyses and þā witegan on ðǣre ǣ.

46. And Nathanahel cwæð tō him, Mæg ǣnig þing gōdes bēon of Nazareth? Philippus cwæð to him, Cum and geseoh.